Hun stiftet i 1931 en lokal forening for barnehjelp, som etterhvert ble Oslo Røde Kors Barnehjelp. Hun tok initiativet til «Tomtebo», en svenskegave for trengende barn i et krigsherjet land (innviet på Modum 1944). Hun var Røde Kors' representant og første formann da «Samordningskomiteen for åndssvakearbeide» ble etablert i 1951. Hun ga mange bidrag til åndssvakehjemmet på Bakkebø utenfor Egersund, blant annet alle bursdagspengene sine til 50-årsdagen (300 000 kroner). Dette muliggjorde også byggingen av Bakkebø kirke (innviet 1960). Astrup satt også som formann for Norsk Folkemuseums venner, et verv overtatt av Jens Gedde Dahl.